**РЕПУБЛИКА БЪЛГАРИЯ**

**Министерство на регионалното развитите и благоустройството**

 **Проект**

**НАРЕДБА**

**за изменение и допълнение на Наредба № 1 от 30 юли 2003г. за номенклатурата на видовете строежи**

*(Обн. ДВ. бр.72 от 15 Август 2003г., изм. ДВ. бр.23 от 22 Март 2011г.,**изм. и доп. ДВ. бр.98 от 11 Декември 2012г.)*

 **§ 1.** В чл.2, ал.13 след думите „ал. 10“ запетаята и думите „т. 1 и 2“ се заличават.

**§ 2.** В чл.9, ал.2 думите „с които се променя предназначението, без да се засяга конструкцията и без да се променят натоварванията“ се заменят с думите „с които не се засяга конструкцията им“.

**§ 3.** В чл.10 се създава ал.6:

„(6) Строежи от пета категория, буква „ж“ са рекултивация на стари, нерегламентирани общински депа за твърди битови и неопасни отпадъци с преустановена експлоатация и с доказано неналичие на сметищен газ и инфилтрат.“

**§ 4.** В Приложение № 1 се правят следните изменения:

1. В началото на приложението в препратката към основанието му в наредбата думите „към чл.2, ал.12“ се заменят с думите „към чл. 2, ал.13“

2. В наименованието на приложението след думите „ал. 10“ запетаята и думите „т. 1 и 2“ се заличават.

**§ 5.** В Приложение № 2 към чл.4, ал.5, т.1, чл.6, ал.3, т.4 и ал.6, чл.8, ал.2, т.3 и ал.4 и чл.10, ал.1, т.4 „Номенклатура на сградите и съоръженията за обществено обслужване и на самостоятелните обекти за обществено обслужване в сгради” се правят следните изменения и допълнения:

1. Забележката към т.3 се изменя така:

„(\*) Забележка: Социалните услуги резидентен тип - център за настаняване от семеен тип, преходно жилище, защитено жилище и наблюдавано жилище, се предоставят в жилища и се категоризират по критериите за жилищни сгради и самостоятелни обекти (жилища).“

1. В т.5 след думата „синагоги“ се поставя запетая, думите „и др., крематориуми и“ се заличават и в края на изречението се добавят думите „и др.“.

3. В т.7 след думите „сгради за битови услуги,“ се добавят думите „автосервизи, автомивки,“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 6.** Наредбата влиза в сила от деня на обнародването й в „Държавен вестник“.

**МИНИСТЪР:**

 **СПАС ПОПНИКОЛОВ**